CELEX: 32016D1982
Language: bg
Date: 2016-11-08 00:00:00
Title: Решение за изпълнение (EС) 2016/1982 на Съвета от 8 ноември 2016 година за изменение на Решение 2007/441/ЕО за даване на разрешение на Италианската република да прилага мерки за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност

12.11.2016   
            
            
               BG
            
            
               Официален вестник на Европейския съюз
            
            
               L 305/30
            
         РЕШЕНИЕ ЗА ИЗПЪЛНЕНИЕ (EС) 2016/1982 НА СЪВЕТА
   от 8 ноември 2016 година
   за изменение на Решение 2007/441/ЕО за даване на разрешение на Италианската република да прилага мерки за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395 от нея,
   като взе предвид предложението на Европейската комисия,
   като има предвид, че:
   
               (1)
            
            
               С Решение 2007/441/ЕО на Съвета (2) на Италия бе разрешено да ограничи до 31 декември 2010 г. правото на приспадане на ДДС, начислен върху разходите за определени моторни превозни средства, които не се използват изцяло за стопански цели, до 40 %. В това решение се посочва също така, че използването за лични нужди на тези превозни средства не се разглежда като възмездна доставка. В допълнение, някои категории превозни средства и разходи са изключени от обхвата на посоченото решение.
            
         
               (2)
            
            
               Решение 2007/441/ЕО беше впоследствие изменено с Решение за изпълнение 2010/748/ЕС на Съвета (3) и с Решение за изпълнение 2013/679/ЕС на Съвета (4), които удължават срока на изтичане на посочените мерки („дерогационните мерки“) до 31 декември 2016 г.
            
         
               (3)
            
            
               С писмо, заведено в Комисията на 31 март 2016 г., Италия поиска разрешение за удължаване на срока на прилагане на дерогационните мерки.
            
         
               (4)
            
            
               В съответствие с член 395, параграф 2, втора алинея от Директива 2006/112/EО, с писмо от 22 юни 2016 г. Комисията информира другите държави членки за отправеното от Италия искане. С писмо от 23 юни 2016 г. Комисията уведоми Италия, че разполага с цялата необходима информация за разглеждане на искането.
            
         
               (5)
            
            
               В съответствие с член 6 от Решение 2007/441/ЕО Италия представи на Комисията доклад за прилагането на посоченото решение, включващ и преглед на процентното ограничение. Предоставената от Италия информация показва, че ограничението на правото на приспадане до 40 % все още отразява действителното положение, що се отнася до съотношението между използването на съответните превозни средства за стопански и за лични цели.
            
         
               (6)
            
            
               Следователно на Италия следва да се разреши да продължи да прилага дерогационните мерки за допълнителен ограничен срок — до 31 декември 2019 г.
            
         
               (7)
            
            
               В случай че Италия поиска допълнително удължаване за периода след 2019 г., на Комисията следва да се представи доклад, заедно с искането за удължаване, най-късно до 1 април 2019 г.
            
         
               (8)
            
            
               Удължаването на срока на прилагане на дерогационните мерки няма въздействие върху собствените ресурси на Съюза, формирани от ДДС.
            
         
               (9)
            
            
               Поради това Решение 2007/441/ЕО следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Членове 6 и 7 от Решение 2007/441/ЕО се заменят със следното:
   
      „Член 6
      Всяко искане за удължаване на срока на прилагане на мерките, предвидени в настоящото решение, се представя на Комисията до 1 април 2019 г.
      Всяко искане за удължаване на срока на прилагане на тези мерки се придружава от доклад, който включва преглед на приложеното процентно ограничение върху правото на приспадане на ДДС, начислен върху разходите за моторни превозни средства, които не се използват изцяло за стопански цели.
      Член 7
      Срокът на действие на настоящото решение изтича на 31 декември 2019 г.“.
   
   Член 2
   Настоящото решение се прилага от 1 януари 2017 г.
   Член 3
   Адресат на настоящото решение е Италианската република.
   
      Съставено в Брюксел на 8 ноември 2016 година.
      
         
            За Съвета
         
         
            Председател
         
         P. KAŽIMÍR
      
   
   
      (1)  ОВ L 347, 11.12.2006 г., стр. 1.
   
      (2)  Решение 2007/441/ЕО на Съвета от 18 юни 2007 г. за упълномощаване на Италианската република да прилага мерки за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност (ОВ L 165, 27.6.2007 г., стр. 33).
   
      (3)  Решение за изпълнение 2010/748/ЕС на Съвета от 29 ноември 2010 г. за изменение на Решение 2007/441/ЕО за упълномощаване на Италианската република да прилага мерки за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност (ОВ L 318, 4.12.2010 г., стр. 45).
   
      (4)  Решение за изпълнение 2013/679/ЕС на Съвета от 15 ноември 2013 г. за изменение на Решение 2007/441/ЕО за упълномощаване на Италианската република да прилага мерки за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност (ОВ L 316, 27.11.2013 г., стр. 37).